CELEX: 52004PC0449
Language: fi
Date: 2004-07-01
Title: Ehdotus neuvoston päätös Euroopan yhteisön kannasta luonnokseen ajoneuvojen hyväksyntää koskevista yhdenmukaisista vaatimuksista hallintalaitteiden, merkkivalaisinten ja osoittimien sijainnin ja tunnistamisen osalta annettavaksi Yhdistyneiden Kansakuntien Euroopan talouskomission säännöksi

Avis juridique important

|

52004PC0449

Ehdotus neuvoston päätös Euroopan yhteisön kannasta luonnokseen ajoneuvojen hyväksyntää koskevista yhdenmukaisista vaatimuksista hallintalaitteiden, merkkivalaisinten ja osoittimien sijainnin ja tunnistamisen osalta annettavaksi Yhdistyneiden Kansakuntien Euroopan talouskomission säännöksi  /* KOM/2004/0449 lopull. - AVC 2004/0134 */  

Ehdotus NEUVOSTON PÄÄTÖS Euroopan yhteisön kannasta luonnokseen ajoneuvojen hyväksyntää koskevista yhdenmukaisista vaatimuksista hallintalaitteiden, merkkivalaisinten ja osoittimien sijainnin ja tunnistamisen osalta annettavaksi Yhdistyneiden Kansakuntien Euroopan talouskomission säännöksi(komission esittämä)PERUSTELUT1. YLEISTÄMarraskuun 27. päivänä 1997 tehdyllä ja 24. maaliskuuta 1998 voimaan tulleella neuvoston päätöksellä 97/836/EY Euroopan yhteisöstä tuli Yhdistyneiden Kansakuntien Euroopan talouskomission (UN/ECE) vuoden 1958 tarkistetun sopimuksen sopimuspuoli.Mainitun päätöksen 4 artiklassa säädetään muun muassa siitä, että yhteisö voi äänestää Yhdistyneiden Kansakuntien Euroopan talouskomission sääntöluonnoksen puolesta, kun luonnoksesta äänestetään UN/ECE:n asianomaisessa elimessä, jos neuvosto on Euroopan parlamentin puoltavan lausunnon saatuaan hyväksynyt luonnoksen.UN/ECE:n ajoneuvoja koskevien sääntöjen yhdenmukaistamista käsittelevän maailmanfoorumin tulevan kokouksen asialistalla on äänestys (uudesta) luonnoksesta säännöksi ajoneuvojen hyväksyntää koskevista yhdenmukaisista vaatimuksista hallintalaitteiden, merkkivalaisinten ja osoittimien sijainnin ja tunnistamisen osalta.Sääntöluonnoksen päätarkoituksena on vahvistaa yhdenmukaistetut tekniset vaatimukset sopimuspuolten välisten moottoriajoneuvojen kaupan teknisten esteiden välttämiseksi ja varmistaa samalla turvallisuuden korkea taso.On huomattava, että EY:n kanta äänestyksessä muodostetaan UN/ECE:n virallisilla kielillä (ranska ja englanti) saatavilla olevien asiakirjojen perusteella. EY on liittynyt vuoden 1958 tarkistettuun sopimukseen, joten sen on noudatettava tämän sopimuksen menettelyjä.Päätöksen 97/836/EY 4 artiklan 5 kohdan mukaisesti sääntö julkaistaan kaikilla yhteisön virallisilla kielillä Euroopan unionin virallisessa lehdessä ennen sen voimaantuloa.2. PÄÄTÖSEHDOTUKSEN SISÄLTÖPäätösehdotuksen tarkoituksena on mahdollistaa se, että komission edustaja voi äänestää sääntöluonnoksesta yhteisön puolesta Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin tulevassa kokouksessa.2004/0134 (AVC)Ehdotus NEUVOSTON PÄÄTÖS Euroopan yhteisön kannasta luonnokseen ajoneuvojen hyväksyntää koskevista yhdenmukaisista vaatimuksista hallintalaitteiden, merkkivalaisinten ja osoittimien sijainnin ja tunnistamisen osalta annettavaksi Yhdistyneiden Kansakuntien Euroopan talouskomission säännöksi (ETAn kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista 27 päivänä marraskuuta 1997 tehdyn neuvoston päätöksen 97/836/EY [1] ja erityisesti sen 4 artiklan 2 kohdan toisen luetelmakohdan,[1]  EYVL L 346, 17.12.1997, s. 78.ottaa huomioon komission ehdotuksen, [2][2]  EUVL C [...], [date], s. [...].ottaa huomioon Euroopan parlamentin puoltavan kannan [3][3]  EUVL C [...], [date], s. [...].sekä katsoo seuraavaa:(1) Yhdistyneiden Kansakuntien Euroopan talouskomission sääntöluonnoksella, jonka aiheena ovat ajoneuvojen hyväksyntää koskevat yhdenmukaiset vaatimukset hallintalaitteiden, merkkivalaisinten ja osoittimien sijainnin ja tunnistamisen osalta, poistetaan näihin osiin liittyvät tekniset esteet sopimuspuolten väliseltä moottoriajoneuvojen kaupalta ja varmistetaan samalla turvallisuuden korkea taso.(2) Yhteisön kanta kyseiseen sääntöluonnokseen olisi määriteltävä.(3) Kyseinen sääntöluonnos olisi sisällytettävä moottoriajoneuvojen tyyppihyväksyntää koskevaan yhteisön järjestelmään,ON PÄÄTTÄNYT SEURAAVAA:1 artiklaHyväksytään luonnos Yhdistyneiden Kansakuntien Euroopan talouskomission säännöksi ajoneuvojen hyväksyntää koskevista yhdenmukaisista vaatimuksista hallintalaitteiden, merkkivalaisinten ja osoittimien sijainnin ja tunnistamisen osalta, sellaisena kuin se on esitetty asiakirjassa TRANS/WP.29/2002/67.2 artiklaYhteisö äänestää komission edustamana 1 artiklassa tarkoitetun sääntöluonnoksen hyväksynnän puolesta äänestyksessä, joka järjestetään Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin tulevan kokouksen yhteydessä pidettävässä hallintokomitean kokouksessa.3 artiklaYhdistyneiden Kansakuntien Euroopan talouskomission sääntö ajoneuvojen hyväksyntää koskevista yhdenmukaisista vaatimuksista hallintalaitteiden, merkkivalaisinten ja osoittimien sijainnin ja tunnistamisen osalta sisällytetään moottoriajoneuvojen tyyppihyväksyntää koskevaan yhteisön järjestelmään.Tehty Brysselissä päivänä kuutaNeuvoston puolestaPuheenjohtaja